CELEX: 62021TN0517
Language: mt
Date: 2021-08-20 00:00:00
Title: Kawża T-517/21: Rikors ippreżentat fl-20 ta’ Awwissu 2021 – Grieger vs Il-Kummissjoni

18.10.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 422/25
            
         
      Rikors ippreżentat fl-20 ta’ Awwissu 2021 – Grieger vs Il-Kummissjoni
      (Kawża T-517/21)
      (2021/C 422/33)
      Lingwa tal-kawża: il-Franċiż
      
         Partijiet
      
      
         Rikorrent: Vladimir Grieger (Brussell, il-Belġju) (rappreżentant: N. de Montigny, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tad-29 ta’ Ottubru 2020;
               
            
                  —
               
               
                  tannulla, sa fejn hemm bżonn, id-deċiżjoni ta’ ċaħda tat-talba tal-11 ta’ Mejju 2021;
               
            
                  —
               
               
                  tikkundanna lill-amministrazzjoni biex tħallas lir-rikorrent kumpens finanzjarju ekwivalenti għal kumpens tal-maniġment li kellu jiġbor mix-xahar wara l-introduzzjoni tat-talba tiegħu għal assenjazzjoni mill-ġdid (jiġifieri mill-1 ta’ Awwissu 2020);
               
            
                  —
               
               
                  tikkundanna lill-amministrazzjoni biex tikkumpensa l-effetti ta’ din l-illegalità fuq id-drittijiet għal pensjoni tar-rikorrent, jiġifieri d-differenza bejn il-pensjoni effettiva tiegħu u l-pensjoni li minnha kien imissu jkun jista’ jibbenefika fuq l-aħħar salarju bażiku tiegħu inkluż il-kumpens tal-maniġment;
               
            
                  —
               
               
                  tikkundanna lill-konvenuta għall-ispejjeż
               
            
         Motivi u argumenti prinċipali
      
      Insostenn tar-rikors tiegħu kontra d-deċiżjoni tad-29 ta’ Ottubru 2020 li tiċħad it-talba għal assenjazzjoni mill-ġdid tar-rikorrent għal pożizzjoni ta’ uffiċjal għoli, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq ksur manifest tal-prinċipju ta’ prijorità u ta’ impenji li kienu ġew ifformulati mill-Awtorità tal-Ħatra fil-kuntest tad-deċiżjoni tat-30 ta’ Marzu 2015 li tqiegħed lir-rikorrenti għad-dispożizzjoni tal-grupp ta’ sostenn għall-Ukraina (GSU).
               
            
                  2.
               
               
                  It-tieni motiv ibbażat fuq il-ksur tad-dmir ta’ amministrazzjoni tajba, ta’ aspettattivi leġittimi tar-rikorrent, tad-drittijiet miksuba tiegħu u tad-dmir ta’ premura tal-amministrazzjoni.